Product Code: 978-0-9921745-2-1
In hierdie boek vertel Taffy en David Shearing die epiese verhaal van hoe Generaal Jan Smuts tydens die ABO die Kaapkolonie binnegeval en daar die Britse magte aangedurf het.
Die Smuts-verhaal neem ‘n aanvang in Desember 1900 en die Shearings vertel hoe Smuts die Vrystaat deurkruis en op 4 September 1901 die Oranjerivier oorgesteek het.
In twaalf aksiebelaaide weke trotseer Smuts en sy klein mag die oormag van die Britse leër. Nie alleen moes hulle die Britse leër takel nie, maar ook hongersnood en stormweer en siekte - toe hulle sonder voedsel by Zuurberg aankom het hulle van die broodboomvrugte ge-eet maar uiters siek geword. Nogtans het hulle oorleef en sonder verlies in VanRhynsdorp aangekom vanwaar hulle vir vier maande guerrilla-oorlog teen die Britte gevoer het voordat Smuts na die Vredesonderhandelings ontbied is.
Die boek bevat kaarte van die invalsmag se roete asook 'n lys en besonderhede van die 323 mense wat die "Long Ride" meegemaak het. Die Shearings het nie alleen Smuts se roete van die Oranjerivier tot Okiep gevolg nie, maar ook die roetes wat deur Jaap van Deventer en ‘n aantal ander (insluitend Deneys Reitz) gevolg is